b'\n_START_ARTICLE_\n31 Evfrozina\n_START_SECTION_\nOdkritje\n_START_PARAGRAPH_\nAsteroid je odkril James Ferguson (1797 \xe2\x80\x93 1867) 1. septembra 1854. Ime je dobil po Evfrozini iz gr\xc5\xa1ke mitologije. Evfrozina je bila en izmed harit.\n_START_SECTION_\nLastnosti\n_START_PARAGRAPH_\nEvfrozina je eden izmed ve\xc4\x8djih asteroidov, po velikosti je osmi v glavnem asteroidnem pasu. Predstavlja 1\xc2\xa0% vse mase celotnega asteroidnega pasu. Je precej temen asteroid z navideznim sijem pribli\xc5\xbeno +10,2, kar je \xc5\xa1ibkej\xc5\xa1e kot ostalih 30 do takrat odkritih asteroidov. Asteroid Evfrozina obkro\xc5\xbei Sonce v 5,59 letih. Njegova tirnica ima izsrednost 0,226, nagnjena pa je za 26,316\xc2\xb0 proti ekliptiki. Njegov premer je 255,9 km, okrog svoje osi pa se zavrti v 5,531 urah._NEWLINE_Povr\xc5\xa1ina asteroida je temna, kar pomeni, da se na njem nahajajo ogljikove spojine. Ima zelo nizko gostoto, zato predvidevajo, da ni trdno telo, ampak je skupina manj\xc5\xa1ih teles, ki so zaradi te\xc5\xbenostnih sil zdru\xc5\xbeena.'